text: Hells Angels er ved at etablere sig i Esbjerg
  28 juli 2011 kl. 11.44
  Politiet i Esbjerg får nu forstærkning. Samtidigt åbner Hells Angels en afdeling i byen.
  Hells Angels har nu åbnet en afdeling i Esbjerg.
  - Tilstedeværelsen af Hells Angels i Esbjerg er en uheldig udvikling, og Syd- og Sønderjyllands politi har på den baggrund valgt at følge udviklingen meget tæt, skriver politiet i en pressemeddelelse.
  Politiet i Esbjerg har fået forstærkning, og vil de kommende dage stresse miljøet så meget som muligt.
  Byens banderåd vil også blive indkaldt.
  